เปิดสถิติสุดทึ่ง หงส์-ซาลาห์ทาบประวัติศาสตร์ มูยังขี่เป๊ป ลูกากูผงาด
ประมวลสถิติสุดทึ่งของศึกพรีเมียร์ลีก อังกฤษ วันที่ 31 มี.ค. ที่ผ่านมา มีการทำลายสถิติหลายอย่างทั้ง โม ซาลาห์, หงส์แดง ลิเวอร์พูล และ โรเมลู ลูกากู,สำนักข่าวต่างประเทศรายงานวันที่ 31 มี.ค.ว่า อ็อพต้า เจ้าพ่อสถิติลูกหนังชื่อดังเปิดเผยข้อมูลสุดทึ่งหลังจบศึกพรีเมียร์ลีกในค่ำคืนที่ผ่านมา,เริ่มตั้งแต่ หงส์แดง ลิเวอร์พูล หลังจากบุกไปเอาชนะ คริสตัล พาเลซ 2-1 ทำให้พวกเขาเก็บสถิติชนะนอกบ้านในลีกสูงสุดเพิ่มเป็น 679 นัดเท่ากับ อาร์เซนอล,ขณะที่ โม ซาลาห์ คนยิงประตูชัยให้กับหงส์แดงในเกมนัดนี้ก็ทำให้เขาทาบประวัติศาสตร์ โรบิน ฟานเพอร์ซี และ คริสเตียโน โรนัลโด อดีตดาวยิงของแมนเชสเตอร์ ยูไนเต็ด ที่ยิงประตูต่อเกมมากสุดของพรีเมียร์ลีก 21 นัด,ส่วน โรเมลู ลูกากู ผู้ยิงประตูเบิกร่องให้ผีแดง แมนเชสเตอร์ ยูไนเต็ด เอาชนะ สวอนซี ซิตี้ 2-0 ทำให้เขาสร้างประวัติศาสตร์กลายเป็นนักเตะชาวเบลเยียมคนแรกที่ยิงประตูครบ 100 ลูกในพรีเมียร์ลีก,นอกจากนี้เขายังเป็นนักเตะคนที่ 28 ที่ยิงประตูครบ 100 ลูกในพรีเมียร์ลีก รวมถึงเป็นนักเตะที่มีอายุน้อยสุดอันดับ 5 ที่ยิงครบ 100 ลูกที่ 24 ปี 322 วัน เป็นรอง ไมเคิล โอเวน 23 ปี 134 วัน, ร็อบบี ฟาวเลอร์ 23 ปี 283 วัน, เวย์น รูนีย์ 24 ปี 100 วัน และ แฮร์รี เคน 24 ปี 191 วัน,ด้าน เป๊ป กวาร์ดิโอลา ที่ใกล้พาแมนเชสเตอร์ ซิตี้ เถลิงแชมป์พรีเมียร์ลีกฤดูกาลนี้ก็กลายเป็นกุนซือที่พาทีมเอาชนะในพรีเมียร์ลีก 50 เกมเร็วสุดที่ 69 นัดรั้งอันดับสองเป็นรองแค่ โชเซ มูรินโญ คนเดียวที่ 63 เกม แต่เจ้าตัวก็พาเรือใบทุบสถิติสโมสรชนะเกมเยือนพรีเมียร์ลีกติดต่อกันยาวนานสุดที่ 13 นัด 
ประมวลสถิติสุดทึ่งของศึกพรีเมียร์ลีก อังกฤษ วันที่ 31 มี.ค. ที่ผ่านมา มีการทำลายสถิติหลายอย่างทั้ง หงส์แดง ลิเวอร์พูล, เป๊ป กวาร์ดิโอลา และ โรเมลู ลูกากู
พรีเมียร์ลีก,ลิเวอร์พูล,เป๊ป กวาร์ดิโอลา,โรเมลู ลูกากู